《西江月（泛洞庭青草）》
宋代·黄机

漠漠波浮云影，遥遥天接山痕。一声渔唱起苹汀。名利缘渠唤醒。

短棹拟携西子，长吟时吊湘灵。白鸥容我作同盟。占取两湖清影。

作者简介：黄机，字几仲（一作几叔），号竹斋。南宋婺州东阳（今属浙江）人。曾仕州郡，尝仕州郡，游踪多在吴楚间。工词。与岳珂唱酬尤多。也是著名诗人。著有《竹斋诗余》、《霜天晓角·仪真江上夜泊》等。